
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


31 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2681 


ΑΠΟΦΑΣΕΙΣ 

Αριθμ.Δ.ΟΡΓ.Α 111412 1 ΕΞ 2017 

Τροποποίηση και συμπλήρωση της αριθ. Δ. ΟΡΓ. 
Α 1036960 ΕΞ 2017/10-03-2017 (Β' 968 και 1238) 
απόφασης του Διοικητή της Ανεξάρτητης Αρχής 
Δημοσίων Εσόδων (Α.Α.Δ.Ε.), ως προς την καθ' 
ύλην αρμοδιότητα και ως προς τον τίτλο ορισμέ¬ 
νων οργανικών μονάδων αυτής. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ 
ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α) του Κεφαλαίου Α'«Σύσταση Ανεξάρτητης Αρχής Δη¬ 
μοσίων Εσόδων» του Μέρους Πρώτου του ν. 4389/2016 
(Α'94) «Επείγουσες διατάξεις για την εφαρμογή της συμ¬ 
φωνίας δημοσιονομικών στόχων και διαρθρωτικών με¬ 
ταρρυθμίσεων και άλλες διατάξεις» και ειδικότερα των 
περ. ββ' και γγ'της υποπαραγράφου θ' της παρ. 4 του 
άρθρου 14, των άρθρων 2,6 και 7 και των παρ. 1 έως 4 και 
6 έως 8 του άρθρου 19 και των παρ. 2 και 3 του άρθρου 
41 αυτού, όπως ισχύουν, 

β) του άρθρου 97 του ν. 4270/2014 (Α' 143) «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις», όπως τροποποιήθηκε και ισχύει, 
γ) του ν. 4469/2017 (Α'62) «Εξωδικαστικός μηχανισμός 
ρύθμισης οφειλών επιχειρήσεων και άλλες διατάξεις», 
δ) της αριθ. 75555/289/06-07-2017 (Β'2336) κοινής 
απόφασης των Υπουργών Οικονομίας και Ανάπτυξης 
και Οικονομικών «Καθορισμός των κριτηρίων υπαγω¬ 
γής στην έννοια της"χωριστής επιχειρησιακής μονάδας 
ανεξαρτήτως υπεύθυνης για τη σύναψη συμβάσεων της 
ίδιας ή ορισμένων κατηγοριών αυτών" του άρθρου 6, 
παρ. 2, εδάφιο β' του ν. 4412/2016», 
ε) της αριθ. ΠΟΑ. 1105/12-07-2017 (Β' 2426) απόφα¬ 
σης της Υφυπουργού Οικονομικών «Καθορισμός των 
κριτηρίων για τη διαμόρφωση της ψήφου του Δημοσίου 
στο πλαίσιο του εξωδικαστικού μηχανισμού ρύθμισης 
οφειλών επιχειρήσεων, της μεθοδολογίας και των κριτη¬ 
ρίων για τον προσδιορισμό των δόσεων αποπληρωμής 
οφειλών προςτο Δημόσιο με σύμβαση αναδιάρθρωσης 


και ειδικότερων θεμάτων για την εφαρμογή των παρα¬ 
γράφων 1 έως 13 του άρθρου 15 του ν. 4469/2017», 

στ) της αριθ. Δ.ΟΡΓ.Α 1036960 ΕΞ 2017/10-03-2017 (Β' 
968 και 1238) απόφασης του Διοικητή της Ανεξάρτητης 
Αρχής Δημοσίων Εσόδων «Οργανισμός της Ανεξάρτητης 
Αρχής Δημοσίων Εσόδων (Α.Α.Δ.Ε.)» και ειδικότερα των 
άρθρων 8,11,12,14 έως 17,20,22,34,35,38,40,46 47 
και 49 αυτής. 

2. Τις αποφάσεις του Υπουργού Οικονομικών: α) αριθ. 
Τ3314/1283/20-07-2001 (Β' 1020) «Διατήρηση και λει¬ 
τουργία του λογαριασμού με αριθμό 234255/8 και τίτλο 
«Ε.Δ.-Υπουργείο Οικονομικών-Γενική Δ/νση Τελωνείων 
και Ε.Φ.Κ.-Απολήψεις από την Ε.Ε. για την εφαρμογή 
των προγραμμάτων ΤΕΛΩΝΕΙΑ 2002 και ΡΙ50ΑΕΙ5» και 
β) αριθ. 1041806/2502/278/Ε0014/6-5-2013, όπως τρο¬ 
ποποιήθηκε με την αριθ. 1051788/2954/351/Ε0014/ 
7-05-2008 (Β' 930) όμοια του Υφυπουργού Οικονομίας 
και Οικονομικών. 

3. Την αριθμ. Δ6Α 1015213 ΕΞ 2013/28-1-2013 (Β' 130 
και Β' 372) απόφαση του Υπουργού Οικονομικών και 
του Υφυπουργού Οικονομικών «Μεταβίβαση αρμοδιο¬ 
τήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών», όπως 
τροποποιήθηκε, συμπληρώθηκε και ισχύει, σε συνδυα¬ 
σμό με τις διατάξεις της υποπαραγράφου α'της παρ. 3 
του άρθρου 41 του ν. 4389/2016. 

4. Την Δ.ΟΡΓ. Α 1001512 ΕΞ 2017/05-01 -2017 (Β' 12,52 
και 234) απόφαση του Διοικητή της Ανεξάρτητης Αρχής 
Δημοσίων Εσόδων «Μεταβίβαση αρμοδιοτήτων σε όρ¬ 
γανα Κεντρικών, Ειδικών Αποκεντρωμένων και Περιφε¬ 
ρειακών Υπηρεσιών της Ανεξάρτητης Αρχής Δημοσίων 
Εσόδων (Α.Α.Δ.Ε.), εξουσιοδότηση υπογραφής σε Προ¬ 
ϊσταμένους Γενικών Διευθύνσεων και Προϊσταμένους ή 
Υπευθύνους Αυτοτελών Υπηρεσιών, καθώς και ορισμός 
Δευτερευόντων Διατακτών Υπηρεσιών αυτής». 

5. Το αριθ. Δ.Π.Δ.Α.Α.Α.Δ.Ε. Β 1085130 ΕΞ 2017/ 
02-06-2017 έγγραφο του Αναπληρωτή Προϊσταμένου 
της Γενικής Διεύθυνσης Οικονομικών Υπηρεσιών «Σχε¬ 
τικά με τη διαχείριση των Ευρωπαϊκών Προγραμμάτων 
«ΤΕΛΩΝΕΙΑ» και «ΓΙ5ΈΑΕΙ5 ΕΧ(ΙΙ5Ε» (Ειδ. Λογ. 234255/8) 
και «ΓΙ50ΑΕΙ5 (φορολογία εκτός των Ε.Φ.Κ.)» (Ειδ. Λογ. 
7100011655) της Α.Α.Δ.Ε.». 

6. Τα μηνύματα ηλεκτρονικής αλληλογραφίας: 

α) από 23-06-2017, του Προϊσταμένου της Διεύθυν¬ 
σης Διαχείρισης Ανθρώπινου Δυναμικού (Δ.Δ.Α.Δ.) της 
Γενικής Διεύθυνσης Ηλεκτρονικής Διακυβέρνησης και 
Ανθρώπινου Δυναμικού της Ανεξάρτητης Αρχής Δημοσί¬ 
ων Εσόδων (Α.Α.Δ.Ε.) και το από 27-06-2017 απαντητικό 
μήνυμα της Προϊσταμένης της Φορολογικής και Τελω- 
νειακής Ακαδημίας, 

β) από 03-07-2017, του Προϊσταμένου του Τμήματος 
Δ'- Ανασταλτικών Καθεστώτων της Διεύθυνσης Δασμο¬ 
λογικών Θεμάτων, Ειδικών Καθεστώτων και Απαλλαγών 
της Γενικής Διεύθυνσης Τελωνείων και Ειδικών Φόρων 
Κατανάλωσης (Γ.Δ.Τ. και Ε.Φ.Κ.), 
γ) από 19-07-2017, της Προϊσταμένης της Διεύθυνσης 
Οργάνωσης προς τον Αναπληρωτή Προϊστάμενο της 
Γενικής Διεύθυνσης Οικονομικών υπηρεσιών (Γ.Δ.Ο.Υ.) 
της Α.Α.Δ.Ε., με τα συνημμένα σε αυτό και το από 
21-07-2017 όμοιο προς τους Προϊσταμένους των Γενικών 
Διευθύνσεων Φορολογικής Διοίκησης καιΤελωνείων και 
Ε.Φ.Κ. και προς υφιστάμενες υπηρεσίες αυτών, 
δ) από 14 και 21-07-2017, του Αναπληρωτή Προϊστα¬ 
μένου της Γενικής Διεύθυνσης Οικονομικών Υπηρεσιών 
(Γ.Δ.Ο.Υ.) της Α.Α.Δ.Ε., με τα συνημμένα σε αυτά, 
ε) από 18,19 και 24-07-2017, του Προϊσταμένου της 
Γενικής Διεύθυνσης Φορολογικής Διοίκησης (Γ.Δ.Φ.Δ.), το 
τελευταίο με τις από 24-07-2017 προτάσειςτης Προϊστα- 
μένης της Διεύθυνσης Εισπράξεων της Γ.Δ.Φ.Δ., καθώς 
και το από 25-07-2017 μήνυμα του ίδιου, 
στ) από 21 και 24-07-2017, του Προϊσταμένου της Επι¬ 
χειρησιακής Μονάδας Είσπραξης της Γ.Δ.Φ.Δ., 
ζ) από 19,21 και 25-07-2017, του ΑυτοτελούςΤμήμα- 
τος Υποστήριξης της Γ.Δ.Τ. και Ε.Φ.Κ., με τις προτάσεις 
της Προϊσταμένης της Διεύθυνσης Τελωνειακών Δια¬ 
δικασιών αυτής και το από 25-07-2017 όμοιο του ίδιου 
Τμήματος. 

7. Την αριθ. 1 της 20-1-2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δι¬ 
ατάξεις του πρώτου εδαφίου της παραγράφου 10 του 
άρθρου 41 του ν. 4389/2016. 

8. Την ανάγκη συμπλήρωσης και ανακαθορισμού της 
καθ' ύλην αρμοδιότητας Υπηρεσιών της Ανεξάρτητης 
Αρχής Δημοσίων Εσόδων (Α.Α.Δ.Ε.), για την αποτελε¬ 
σματικότερη λειτουργία αυτών και την εφαρμογή των 
διατάξεων της αριθ. 75555/289/06-07-2017 (Β'2336) κοι¬ 
νής απόφασης των Υπουργών Οικονομίας και Ανάπτυξης 
και Οικονομικών και της αριθ. ΠΟΑ. 1105/12-07-2017 
απόφασης της Υφυπουργού Οικονομικών. 

9. Το γεγονός ότι, από τις διατάξεις της παρούσας από¬ 
φασης, δεν προκαλείται δαπάνη σε βάρος του Προϋπο¬ 
λογισμού της Ανεξάρτητης Αρχής Δημοσίων Εσόδων 
(Α.Α.Δ.Ε.), αποφασίζουμε: 

Α. Τροποποιούμε τις διατάξεις των άρθρων 8,11,12, 
14 έως 17, 20, 22, 34, 35, 38, 40, 46, 47 και 49 της αριθ. 
Δ. ΟΡΓ. Α 1036960 ΕΞ 2017/10-03-2017 (Β' 968 και 1238) 
απόφασης, με θέμα «Οργανισμός της Ανεξάρτητης Αρ¬ 
χής Δημοσίων Εσόδων (Α.Α.Δ.Ε.)», ως εξής: 


1) Τροποποιούμε και συμπληρώνουμε την υποπαρά- 
γραφο II. «Τμήμα Β'- Υλοποίησης Εκπαιδευτικών Προ¬ 
γραμμάτων» της παραγράφου 4 του άρθρου 8 «Φορολο¬ 
γική καιΤελωνειακή Ακαδημία», με την προσθήκη νέας 
περίπτωσης θ' και αναριθμούμε τις υφιστάμενες περι¬ 
πτώσεις θ' και Γ σε Γ και ια', αντίστοιχα, ως κατωτέρω: 

«4.- II. (θ) Ο συντονισμός των Υπηρεσιών της Α.Α.Δ.Ε. 
για τη διαχείριση των Ευρωπαϊκών προγραμμάτων «Τε¬ 
λωνεία», «ΡΙ50ΑΕΙ5 ΕΧ05Ε» και «ΕΙ50ΑΕΙ5 (φορολογία 
εκτός των Ε.Φ.Κ.)» και ο ετήσιος οικονομικός απολογι- 
σμόςτουςπροςτην Ε.Ε., καθώς και για τη διαχείριση κάθε 
άλλου προγράμματος που τυχόν ανατεθεί στην Αρχή 
και η συνεργασία με τις υπηρεσίες, οι Προϊστάμενοι των 
οποίων είναι αρμόδιοι για τη μετακίνηση των υπαλλήλων 
στο εσωτερικό και στο εξωτερικό. 

(ι) Η επεξεργασία και η καταχώριση δεδομένων στο 
τηρούμενο πληροφοριακό σύστημα της εκπαίδευσης 
και η υποβολή των σχετικών εγγράφων στις αρμόδιες 
Υπηρεσίες της Α.Α.Δ.Ε., που εμπλέκονται στις απαιτού- 
μενες διαδικασίες για την υλοποίηση των εκπαιδευτικών 
δράσεων αυτής. 

(ια) Η τήρηση του αρχείου της εκπαίδευσης.». 

2) Τροποποιούμε και συμπληρώνουμε την περίπτω¬ 
ση III. «Αυτοτελές Γραφείο Διοικητικής Υποστήριξης της 
Υποδιεύθυνσης» της υποπαραγράφου Γ. «Υποδιεύθυνση 
Επανεξέτασης και Νομικής Υποστήριξης» (με έδρα την 
Περιφερειακή Ενότητα Θεσσαλονίκης» της παραγρά¬ 
φου 4 του άρθρου 11 «Διεύθυνση Επίλυσης Διαφορών 
(Δ.Ε.Δ.)», με την προσθήκη υποπερίπτωσης εε', ως κα¬ 
τωτέρω: 

«4.- Γ. III. (εε) Η διενέργεια όλων των προβλεπόμενων 
διαδικαστικών ενεργειών, βάσει του ισχύοντος νομο¬ 
θετικού πλαισίου περί προμηθειών, για την ανάθεση 
προμηθειών και υπηρεσιών, προς κάλυψη των αναγκών 
της Υποδιεύθυνσης και των υφιστάμενων υπηρεσιών 
αυτής.». 

3) Τροποποιούμε και συμπληρώνουμε την περίπτω¬ 
ση III. «Αυτοτελές Γραφείο Γραμματειακής Υποστήριξης 
της Υποδιεύθυνσης» της υποπαραγράφου Β. «ΥΠΟΔΙΕΥ¬ 
ΘΥΝΣΗ» της παραγράφου 5 του άρθρου 12 «Διεύθυνση 
Εσωτερικών Υποθέσεων (Δ.ΕΣ.ΥΠ.)», με την προσθήκη 
υποπερίπτωσης γ', ως κατωτέρω: 

«5.- Β. III. (γ) Η διενέργεια όλων των προβλεπόμενων 
διαδικαστικών ενεργειών, βάσει του ισχύοντος νομο¬ 
θετικού πλαισίου περί προμηθειών, για την ανάθεση 
προμηθειών και υπηρεσιών, προς κάλυψη των αναγκών 
της Υποδιεύθυνσης και των υφιστάμενων υπηρεσιών 
αυτής.». 

4) Τροποποιούμε και συμπληρώνουμε την υποπαρά- 
γραφο VII. «ΑυτοτελέςΤμήμα Διοικητικής και Γραμματει¬ 
ακής Υποστήριξης» της παραγράφου 5 της Υποενότητας 
Β' «Υπηρεσία Ερευνών και Διασφάλισης Δημοσίων Εσό¬ 
δων Αττικής (Υ.Ε.Δ.Δ.Ε. Αττικής)» της Ενότητας Β' του άρ¬ 
θρου 14 «Διεύθυνση Προγραμματισμού και Αξιολόγησης 
Ελέγχων και Ερευνών (ΔΙ.Π.Α.Ε.Ε.) και Υπηρεσίες Ερευνών 
και Διασφάλισης Δημοσίων Εσόδων (Υ.Ε.Δ.Δ.Ε.)», με την 
προσθήκη περίπτωσης Γ, ως κατωτέρω: 

«5.- VII. (ι) Η διενέργεια όλων των προβλεπόμενων δια¬ 
δικαστικών ενεργειών, βάσει του ισχύοντος νομοθετικού 

πλαισίου περί προμηθειών, για την ανάθεση προμηθειών 
και υπηρεσιών, προς κάλυψη των αναγκών της Υπηρεσί¬ 
ας και των υφιστάμενων υπηρεσιών αυτής.». 

5) Συμπληρώνουμε και αντικαθιστούμε τον τίτλο του 
άρθρου 15 «I. Γενική Διεύθυνση Ηλεκτρονικής Διακυβέρ¬ 
νησης και Ανθρώπινου Δυναμικού», ως εξής: 

«15.-1. Γενική Διεύθυνση Ηλεκτρονικής Διακυβέρνησης 
και Ανθρώπινου Δυναμικού (Γ.Δ.Η.Δ.Α.Δ.)». 

6) Αντικαθιστούμε την υποπαράγραφο ε' της παρα¬ 
γράφου 3 του άρθρου 16 «Διεύθυνση Διαχείρισης Αν¬ 
θρώπινου Δυναμικού (Δ.Δ.Α.Δ.)» και συμπληρώνουμε 
την υποπαράγραφο I. «Τμήμα Α' -Μητρώου, Δικαιωμά¬ 
των και Υποχρεώσεων Προσωπικού» της παραγράφου 
4 του ίδιου άρθρου με την προσθήκη νέας περίπτωσης 
ια', ως εξής: 

«3.- ε) Τμήμα Ε'- Διαχείρισης της Απόδοσης και Βαθμο¬ 
λογικής Εξέλιξης του Ανθρώπινου Δυναμικού». 

«4.-1. (ια) Η διοικητική και η γραμματειακή υποστήριξη 
της Διεύθυνσης.». 

7) Συμπληρώνουμε και αντικαθιστούμε τον τίτλο του 
άρθρου 17 «Διεύθυνση Οργάνωσης», ως εξής: 

«Άρθρο 17 

Διεύθυνση Οργάνωσης (Δ.ΟΡΓ.)». 

8) Ανακαθορίζουμε την καθ' ύλην αρμοδιότητα του 
ΑυτοτελούςΤμήματοςΔιοίκησηςτης Γενικής Διεύθυνσης 
Ηλεκτρονικής Διακυβέρνησης και Ανθρώπινου Δυνα¬ 
μικού της Α.Α.Δ.Ε. και αντικαθιστούμε την παράγραφο 
1 «Γραφείο Α' - Διοικητικής Μέριμνας» του άρθρου 20, 
ως κατωτέρω: 

«Ι.-(α) Οι διαδικαστικές ενέργειες και η έκδοση των 
απαιτούμενων από την εκάστοτε κείμενη νομοθεσία 
τελικών πράξεων για τον καθορισμό του ωραρίου ερ¬ 
γασίας των υπαλλήλων των υπηρεσιών της Α.Α.Δ.Ε., κα¬ 
θώς και για τον καθορισμό των υπηρεσιών αυτής που 
λειτουργούν σε εικοσιτετράωρη βάση ή σε φυλακές 
εργασίας (βάρδιες) και κάθε σχετικού με το ωράριο και 
τις βάρδιες θέματος. 

(β) Η παρακολούθηση της τήρησης του υφιστάμενου 
ωραρίου από τους υπαλλήλους. 

(γ) Η διαχείριση των πάγιων προκαταβολών. 

(δ) Η σύσταση, η συγκρότηση συλλογικών οργάνων/ 
επιτροπών που προβλέπονται στην εκάστοτε κείμενη 
νομοθεσία για όλα τα στάδια της διαγωνιστικής διαδι¬ 
κασίας, όπως για τη διενέργεια διαγωνισμών προμηθει¬ 
ών ή υπηρεσιών, εξέτασης ενστάσεων-προσφυγών και 
παραλαβής αυτών, ύστερα από αίτημα της αρμόδιας 
υπηρεσίας της Γενικής Διεύθυνσης Οικονομικών Υπη¬ 
ρεσιών (Γ.Δ.Ο.Υ.). 

(ε) Οι απαιτούμενες διαδικαστικές ενέργειες και ο 
ορισμός μελών στα συλλογικά όργανα/επιτροπές της 
προηγούμενης περίπτωσης. 

(στ) Οι ενέργειες για τη χορήγηση άδειας οδήγησης 
των μεταφορικών μέσων των υπηρεσιών της Α.Α.Δ.Ε., 
όπου απαιτείται. 

(ζ) Η κοινοποίηση εγγράφων και εγκυκλίων γενικής 
φύσεως, που δεν άπτονται των αρμοδιοτήτων άλλης 
Υπηρεσίας της Α.Α.Δ.Ε. και προέρχονται από υπηρεσίες 
του Υπουργείου Οικονομικών ή άλλων Υπουργείων και 
Φορέων. 


(η) Η παραλαβή από δικαστικούς επιμελητές δικογρά¬ 
φων και λοιπών εγγράφων, που σχετίζονται με θέματα 
της πρώην Γενικής Γραμματείας Δημοσίων Εσόδων και 
της Αρχής, ο χαρακτηρισμός και η διαβίβαση αυτών, 
αρμοδίως. 

(θ) Η μέριμνα για την: 

(αα) Ομαλή και εύρυθμη λειτουργία του τηλεφωνικού 
κέντρου της Κεντρικής Υπηρεσίας της Α.Α.Δ.Ε. 

(ββ) Εύρυθμη λειτουργία, κατά τον τομέα των αρμοδι¬ 
οτήτων τουΤμήματος,του Γραφείου/Ομάδας Ενημέρω¬ 
σης Πολιτών, το οποίο λειτουργεί στην Κεντρική Υπηρε¬ 
σία της Α.Α.Δ.Ε., ανάλογα με τις ανάγκες εξυπηρέτησης 
των πολιτών για την υποβοήθηση της εκπλήρωσης των 
υποχρεώσεών τους. 

(ι) Ο συντονισμός των ενεργειών για θέματα διοικη¬ 
τικής φύσεως, γενικού ενδιαφέροντος και κάθε άλλου 
θέματος που δεν κατονομάζεται ρητά, είναι συναφές 
προς τις ανωτέρω αρμοδιότητες και δεν ανήκει στην 
αρμοδιότητα άλλης υπηρεσίας της Α.Α.Δ.Ε.». 

9) Τροποποιούμε και συμπληρώνουμε την υποπαρά¬ 
γραφο I. «Τμήμα Α'-Τακτικού Προϋπολογισμού και Με¬ 
σοπρόθεσμου Πλαισίου Δημοσιονομικής Στρατηγικής 
(Μ.Π.Δ.Σ.)» της παραγράφου 4 του άρθρου 22 «Διεύθυν¬ 
ση Προϋπολογισμού και Δημοσιονομικών Αναφορών», 
με την προσθήκη νέας περίπτωσης ιε' και αναριθμούμε 
την υφιστάμενη περίπτωση ιε' σε ιστ', ως κατωτέρω: 

«4.- (ιε) Η συγκέντρωση αιτημάτων και οι διαδικαστικές 
ενέργειες για την έγκριση υπερωριακής απασχόλησης 
υπαλλήλων των υπηρεσιών της Α.Α.Δ.Ε. και απασχόλη¬ 
σής τους κατά τις αργίες και λοιπές εξαιρέσιμες ημέρες, 
για τον καθορισμό αποζημίωσης μελών συλλογικών 
οργάνων, καθώς και άλλων ειδικών αποζημιώσεων του 
προσωπικού υπηρεσιών της Α.Α.Δ.Ε., σε συνεργασία με 
τις αρμόδιες υπηρεσίες. 

(ιστ) Η διοικητική και γραμματειακή υποστήριξη της 
Διεύθυνσης.». 

10) Τροποποιούμε και συμπληρώνουμε την παράγρα¬ 
φο 4 του άρθρου 34 «Φορολογικές Περιφέρειες», με την 
προσθήκη νέων περιπτώσεων ιζ' και ιη' και αναριθμούμε 
την υφιστάμενη περίπτωση ιζ' σε ιθ', ως κατωτέρω: 

«4.- (ιζ) Η διενέργεια ένορκης διοικητικής εξέτασης 
σε περίπτωση απώλειας δικαιολογητικών πληρωμής 
δημόσιας δαπάνης που πραγματοποιείται από Δ.Ο.Υ., 
που ανήκουν στη χωρική τους αρμοδιότητα, πριν από 
την έκδοση τίτλου πληρωμής, σύμφωνα με τις κείμενες 
διατάξεις. 

(ιη) Η παροχή οδηγιών στους Προϊσταμένους των οι¬ 
κείων Δ.Ο.Υ. για την εφαρμογή των διατάξεων περί εκκα¬ 
θάρισης αρχείων, την ορθολογική διαχείριση των χώρων 
στέγασής τους και τη λήψη μέτρων για την ασφάλεια 
και υγιεινή αυτών, καθώς και η συγκέντρωση στοιχείων 
εφαρμογής των ανωτέρω και ενημέρωσης των αρμόδι¬ 
ων επιτελικών υπηρεσιών. 

(ιθ) Η διοικητική και η γραμματειακή υποστήριξη της 
Διεύθυνσης.». 

11) Τροποποιούμε και συμπληρώνουμε την υποπερί¬ 
πτωση β' της περίπτωσης ϋ της παραγράφου 4 του άρ¬ 
θρου 35 «Επιχειρησιακή Μονάδα Είσπραξης (Ε.Μ.ΕΙΣ.)», 
με την προσθήκη νέου στοιχείου εε', ως κατωτέρω: 

«4.- Μ. (β) (εε) Η υλοποίηση της διαδικασίας του εξω¬ 
δικαστικού μηχανισμού ρύθμισης των οφειλών, κατ' 
εφαρμογή του ν. 4469/2017 (Α'62) "Εξωδικαστικός μη¬ 
χανισμός ρύθμισης οφειλών επιχειρήσεων και άλλες 
διατάξεις", όπως το ύψος των οφειλών καθορίζεται και 
ανακαθορίζεται, με απόφαση του Διοικητή της Ανεξάρ¬ 
τητης Αρχής Δημοσίων Εσόδων (Α.Α.Δ.Ε.), σύμφωνα με 
τα προβλεπόμενα στις κείμενες διατάξεις, όπως, ενδει¬ 
κτικά, η συμμετοχή του Δημοσίου στη διαδικασία εξω¬ 
δικαστικής ρύθμισης οφειλών, η σύναψη της σύμβασης, 
η παρακολούθηση τήρησης ή μη των όρων της, η γνω¬ 
στοποίηση της ανατροπής της στους λοιπούς πιστωτές, 
καθώς και κάθε άλλη ενέργεια, στα πλαίσια εφαρμογής 
του ως άνω νόμου». 

12) Αντικαθιστούμε την υποπαράγραφο δ' της παρ. 

3 του άρθρου 38 «Δημόσιες Οικονομικές Υπηρεσίες 
(Δ.Ο.Υ.)» και προσθέτουμε νέο υποστοιχείο ιγ' στο στοι¬ 
χείο ί. της υποπερίπτωσης II. «Τμήμα Β' - Δικαστικό και 
Νομικής Υποστήριξης» της περίπτωσης ί. «Δ.Ο.Υ. Α' τά- 
ξεως» της υποπαραγράφου Α. της παραγράφου 7 του 
ίδιου άρθρου, ως εξής: 

«3.- δ) Οι υπηρεσίεςτων Δημόσιων Οικονομικών Υπη¬ 
ρεσιών (Δ.Ο.Υ.) που προβλέπονται στη στήλη 6 του Πί¬ 
νακα της περίπτωσης α' της υποπαραγράφου 4 της παρ. 
Α' της αριθμ. Δ. ΟΡΓ. Α 1001512 ΕΞ 2017/5-1 -2017 (ΒΊ 2, 
52 και 234) «Μεταβίβαση αρμοδιοτήτων σε όργανα Κε¬ 
ντρικών, Ειδικών Αποκεντρωμένων και Περιφερειακών 
Υπηρεσιών της Ανεξάρτητης Αρχής Δημοσίων Εσόδων 
(Α.Α.Δ.Ε.), εξουσιοδότηση υπογραφής σε Προϊσταμένους 
Γενικών Διευθύνσεων και Προϊσταμένους ή Υπευθύνους 
Αυτοτελών Υπηρεσιών, καθώς και ορισμός Δευτερευό- 
ντων Διατακτών Υπηρεσιών αυτής» απόφασης, όπως 
εκάστοτε ισχύει, διενεργούν όλες τις προβλεπόμενες δι¬ 
αδικαστικές ενέργειες, βάσει του ισχύοντος νομοθετικού 
πλαισίου περί προμηθειών, για την ανάθεση προμηθειών 
και υπηρεσιών προς κάλυψη, μέσω των Νομαρχιακών 
Προϋπολογισμών της Φορολογικής Διοίκησης, των ανα¬ 
γκών των Δ.Ο.Υ. του οικείου Νομαρχιακού Προϋπολογι¬ 
σμού, οι οποίες προβλέπονται στη στήλη 3 του ως άνω 
Πίνακα και των υφιστάμενων υπηρεσιών αυτών, κατά 
τα οριζόμενα στην περίπτωση α' της υποπαραγράφου 

4 της παρ. Α' της ως άνω απόφασης.». 

«7.-Α.Ϊ.-ΙΙ.Ϊ. (ιγ) Η υλοποίηση της διαδικασίας του εξω¬ 
δικαστικού μηχανισμού ρύθμισης των οφειλών, κατ' 
εφαρμογή του ν. 4469/2017 (Α'62) "Εξωδικαστικός μη¬ 
χανισμός ρύθμισης οφειλών επιχειρήσεων και άλλες 
διατάξεις", όπως το ύψος των οφειλών καθορίζεται και 
ανακαθορίζεται, με απόφαση του Διοικητή της Ανεξάρ¬ 
τητης Αρχής Δημοσίων Εσόδων (Α.Α.Δ.Ε.), σύμφωνα με 
τα προβλεπόμενα στις κείμενες διατάξεις, όπως, ενδει¬ 
κτικά, η συμμετοχή του Δημοσίου στη διαδικασία εξω¬ 
δικαστικής ρύθμισης οφειλών, η σύναψη της σύμβασης, 
η παρακολούθηση τήρησης ή μη των όρων της, η γνω¬ 
στοποίηση της ανατροπής της στους λοιπούς πιστωτές, 
καθώς και κάθε άλλη ενέργεια, στα πλαίσια εφαρμογής 
του ως άνω νόμου.». 

13) α) Μετονομάζουμε το «Τμήμα Δ'- Ανασταλτικών 
Καθεστώτων» της Διεύθυνσης Δασμολογικών Θεμά¬ 
των, Ειδικών Καθεστώτων και Απαλλαγών της Γενικής 


Διεύθυνσης Τελωνείων και Ειδικών Φόρων Κατανάλω¬ 
σης (Γ.Δ.Τ. και Ε.Φ.Κ.) της Α.Α.Δ.Ε. σε «Τμήμα Δ'- Ειδικών 
Καθεστώτων» και αντικαθιστούμε την υποπαράγραφο 
δ' της παρ. 3 και τον τίτλο της υποπαραγράφου IV της 
παραγράφου 4, αντίστοιχα, του άρθρου 40, ως εξής: 
«3.-δ) Τμήμα Δ'- Ειδικών Καθεστώτων» και 
«4.-ΐν. Τμήμα Δ'- Ειδικών Καθεστώτων», 
β) Όπου στις κείμενες διατάξεις αναφέρεται το «Τμήμα 
Δ' - Ανασταλτικών Καθεστώτων» της Διεύθυνσης Δασμο¬ 
λογικών Θεμάτων, Ειδικών Καθεστώτων και Απαλλαγών 
της Γενικής Διεύθυνσης Τελωνείων και Ειδικών Φόρων 
Κατανάλωσης (Γ.Δ.Τ. και Ε.Φ.Κ.), στο εξής νοείται το «Τμή¬ 
μα Δ' - Ειδικών Καθεστώτων» της ίδιας Διεύθυνσης. 

14) Τροποποιούμε την παράγραφο 5 του άρθρου 46 
«Τελωνειακές Περιφέρειες», ως εξής: 

α) Τ ροποποιούμε και συμπληρώνουμε την περίπτωση 
α' «Τμήμα Α'- Διοικητικής Υποστήριξης» της υποπαρα- 
γράφου I. «ΤΕΛΩΝΕΙΑΚΗ ΠΕΡΙΦΕΡΕΙΑ ΑΤΤΙΚΗΣ», με την 
προσθήκη υποπεριπτώσεων ιθιθ' και κκ', ως κατωτέρω: 

«5.-1. (α) (ιθιθ) Η διενέργεια όλων των προβλεπόμε- 
νων διαδικαστικών ενεργειών, βάσει του ισχύοντος νο¬ 
μοθετικού πλαισίου περί προμηθειών, για την ανάθεση 
προμηθειών και υπηρεσιών, προς κάλυψη των αναγκών 
της Διεύθυνσης και των υφιστάμενων υπηρεσιών αυτής. 

(κκ) Η παροχή οδηγιών στους Προϊσταμένους των 
οικείων Τελωνείων για την εφαρμογή των διατάξεων 
περί εκκαθάρισης αρχείων, την ορθολογική διαχείριση 
των χώρων στέγασής τους και τη λήψη μέτρων για την 
ασφάλεια και υγιεινή αυτών, καθώς και η συγκέντρωση 
στοιχείων εφαρμογής των ανωτέρω και ενημέρωσης των 
αρμόδιων επιτελικών υπηρεσιών». 

β) Αντικαθιστούμε την υποπερίπτωση αα' της περί¬ 
πτωσης α' «Τμήμα Α'- Διοικητικής Υποστήριξης» της 
υποπαραγράφου II. «ΤΕΛΩΝΕΙΑΚΗ ΠΕΡΙΦΕΡΕΙΑ ΘΕΣΣΑ¬ 
ΛΟΝΙΚΗΣ», ως κατωτέρω: 

«5.- II. (α) (αα) Οι ίδιες αρμοδιότητες, κατ' αναλογία, 
με αυτές: 

ί) των υποπεριπτώσεων (αα) έως και (ιγιγ), (ιθιθ) και (κκ) 
του ομώνυμου Τμήματος Α'- Διοικητικής Υποστήριξης 
τηςΤελωνειακής Περιφέρειας Αττικής και 
ν) των υποπεριπτώσεων (ιδιδ) και (ιειε) του ίδιου ως 
άνω Τμήματος, για τους νομούς Θεσσαλονίκης, Ημαθίας, 
Κιλκίς, Πιερίας, Πέλλας, Σερρών, Χαλκιδικής, Γρεβενών, 
Καστοριάς, Κοζάνης και Φλώρινας.». 

γ) Αντικαθιστούμε την υποπερίπτωση αα' της περί¬ 
πτωσης α' «Τμήμα Α'- Διοικητικής Υποστήριξης» της 
υποπαραγράφου III. «ΤΕΛΩΝΕΙΑΚΗ ΠΕΡΙΦΕΡΕΙΑ ΑΧΑΪ- 
ΑΣ», ως κατωτέρω: 

«5.- III.(α) (αα) των υποπεριπτώσεων (αα) έως και (ιγιγ), 
(ιθιθ) και (κκ) του Τμήματος Α'- Διοικητικής Υποστήριξης 
τηςΤελωνειακής Περιφέρειας Αττικής, εκτός του στοιχεί¬ 
ου ί της υποπερίπτωσης (ιι), αυτού». 

15) Τ ροποποιούμε και συμπληρώνουμε την περίπτωση 
α' «Αυτοτελές Τμήμα Α'- Διοικητικής και Νομικής Υπο¬ 
στήριξης» της υποπαραγράφου I. «ΕΛ.Υ.Τ. ΑΤΤΙΚΗΣ» της 
παραγράφου 5 του άρθρου 47 «Ελεγκτικές Υπηρεσίες 
Τελωνείων (ΕΛ.Υ.Τ.)», με την προσθήκη νέας υποπερί¬ 
πτωσης ζζ' και την αναρίθμηση των υποπεριπτώσεων 
ζζ' και ηη' σε ηη' και θθ', ως κατωτέρω: 

«5.-1. (α) (ζζ) Η διενέργεια όλων των προβλεπόμενων 
διαδικαστικών ενεργειών, βάσει του ισχύοντος νομοθε¬ 
τικού πλαισίου περί προμηθειών, για την ανάθεση προ¬ 
μηθειών και υπηρεσιών, προς κάλυψη των αναγκών της 
Ε.Λ.Υ.Τ. και των υφιστάμενων υπηρεσιών αυτής. 

(ηη) Η διοικητική και η γραμματειακή υποστήριξη της 
Διεύθυνσης. 

(θθ) Ο χειρισμός κάθε άλλου θέματος, συναφούς με 
τις αρμοδιότητες της Διεύθυνσης, που δεν ανήκει στην 
αρμοδιότητα άλλου Τμήματος αυτής». 

16) Τροποποιούμε το άρθρο 49 «Τελωνεία», ως εξής: 
α) Προσθέτουμε νέα περίπτωση β' στην υποπαρά- 
γραφο II της παραγράφου 4 και αναριθμούμε την υφι¬ 
στάμενη περίπτωση β' της ίδιας υποπαραγράφου σε 
περίπτωση γ', ως κατωτέρω: 

«4.- II. (β) Η υλοποίηση, για τα εξαρτημένα Τελωνεία 
αρμοδιότητάς τους, της διαδικασίας του εξωδικαστικού 
μηχανισμού ρύθμισης των οφειλών, κατ' εφαρμογή του 
ν. 4469/2017 (Α'62) "Εξωδικαστικός μηχανισμός ρύθμι¬ 
σης οφειλών επιχειρήσεων και άλλες διατάξεις", σύμφω¬ 
να με τα προβλεπόμενα στις κείμενες διατάξεις. 

(γ) Η Ταμειακή και η Λογιστική διαχείριση διεξάγεται, 
σύμφωνα με τις διατάξεις του από 31 Αυγούστου 1935 
προεδρικού διατάγματος (Α' 393), όπως αυτό ισχύει, ως 
εξής: 

(αα) στα Τελωνεία Α' τάξεως και στα κύρια Τελωνεία 
Α' τάξεως, από υπαλλήλους που ορίζονται από τον Συ¬ 
ντονιστή Αποκεντρωμένης Διοίκησης της παρ. 1 του 
άρθρου 28 του ν. 4325/2015 (Α' 47), με πρόταση του 
Προϊσταμένου του οικείου Τελωνείου και 
(ββ) στα εξαρτημένα Τελωνεία Β' και Γ' τάξεως και στα 
Τοπικά Τελωνειακό Γραφεία από τον Προϊστάμενο ή τον 
υπεύθυνο αυτών.». 

β) Αντικαθιστούμε την υποπαράγραφο VI της παρα¬ 
γράφου 4, ως εξής: 

« 4.-VI. Οι υπηρεσίες των Τελωνείων, που προβλέπο- 
νται στη στήλη 6 του Πίνακα της περίπτωσης β' της υπο- 
παραγράφου 4 της παρ. Α' της αριθμ. Δ. ΟΡΓ. Α 1001512 
ΕΞ 2017/5-1-2017 (Β' 12, 52 και 234) «Μεταβίβαση αρ¬ 
μοδιοτήτων σε όργανα Κεντρικών, Ειδικών Αποκεντρω¬ 
μένων και Περιφερειακών Υπηρεσιών της Ανεξάρτητης 
Αρχής Δημοσίων Εσόδων (Α.Α.Δ.Ε.), εξουσιοδότηση 
υπογραφής σε Προϊσταμένους Γενικών Διευθύνσεων και 
Προϊσταμένους ή Υπευθύνους Αυτοτελών Υπηρεσιών, 
καθώς και ορισμός Δευτερευόντων Διατακτών Υπηρεσι¬ 
ών αυτής» απόφασης, όπως εκάστοτε ισχύει, διενεργούν 
όλες τις προβλεπόμενες διαδικαστικές ενέργειες, βάσει 
του ισχύοντος νομοθετικού πλαισίου περί προμηθειών, 
για την ανάθεση προμηθειών και υπηρεσιών προς κά¬ 
λυψη, μέσω των Νομαρχιακών Προϋπολογισμών της 
Τελωνειακής Διοίκησης, των αναγκών των Τελωνείων 


του οικείου Νομαρχιακού Προϋπολογισμού, τα οποία 
προβλέπονται στη στήλη 3 του ως άνω Πίνακα και των 
υφιστάμενων υπηρεσιών αυτών, κατά τα οριζόμενα στην 
περίπτωση β' της υποπαραγράφου 4 της παραγράφου 
Α' της ως άνω απόφασης». 

γ) Προσθέτουμε νέα υποπερίπτωση Γ στην περίπτω¬ 
ση II. «Τμήμα Δικαστικού» της υποπαραγράφου Α της 
παραγράφου 5 του ίδιου άρθρου, ως εξής: 

«5.-Α.ΙΙ.(ι) Η υλοποίηση της διαδικασίας του εξωδικα¬ 
στικού μηχανισμού ρύθμισης των οφειλών, κατ'εφαρμο¬ 
γή του ν. 4469/2017 (Α'62) "Εξωδικαστικός μηχανισμός 
ρύθμισης οφειλών επιχειρήσεων και άλλες διατάξεις", 
όπως το ύψος των οφειλών καθορίζεται και ανακαθο- 
ρίζεται, με απόφαση του Διοικητή της Ανεξάρτητης Αρ¬ 
χής Δημοσίων Εσόδων (Α.Α.Δ.Ε.), σύμφωνα με τα προ¬ 
βλεπόμενα στις κείμενες διατάξεις, όπως, ενδεικτικά, η 
συμμετοχή του Δημοσίου στη διαδικασία εξωδικαστικής 
ρύθμισης οφειλών, η σύναψη της σύμβασης, η παρακο¬ 
λούθηση τήρησης ή μη των όρων της, η γνωστοποίηση 
της ανατροπής της στους λοιπούς πιστωτές, καθώς και 
κάθε άλλη ενέργεια, στα πλαίσια εφαρμογής του ως άνω 
νόμου.». 

δ) Προσθέτουμε νέα υποπερίπτωση δ' στην περίπτω¬ 
ση 1 «Τμήμα Δικαστικού» ή «Τμήμα Διοικητικής Υπο¬ 
στήριξης και Δικαστικού», της υποπαραγράφου Β της 
παραγράφου 5 του ίδιου άρθρου, που αφορά στα κύρια 
Τελωνεία, ως εξής: 

«5.-Β.1- (δ) Η υλοποίηση, για τα εξαρτημένα Τελωνεία 
αρμοδιότητάς τους, της διαδικασίας του εξωδικαστικού 
μηχανισμού ρύθμισης των οφειλών, κατ' εφαρμογή του 
ν. 4469/2017 (Α'62) "Εξωδικαστικός μηχανισμός ρύθμι¬ 
σης οφειλών επιχειρήσεων και άλλες διατάξεις", όπως το 
ύψος των οφειλών καθορίζεται και ανακαθορίζεται, με 
απόφαση του Διοικητή της Ανεξάρτητης Αρχής Δημο¬ 
σίων Εσόδων (Α.Α.Δ.Ε.), σύμφωνα με τα προβλεπόμενα 
στις κείμενες διατάξεις, όπως, ενδεικτικά, η συμμετοχή 
του Δημοσίου στη διαδικασία εξωδικαστικής ρύθμισης 
οφειλών, η σύναψη της σύμβασης, η παρακολούθηση τή¬ 
ρησης ή μη των όρων της, η γνωστοποίηση της ανατρο¬ 
πής της στους λοιπούς πιστωτές, καθώς και κάθε άλλη 
ενέργεια, στα πλαίσια εφαρμογής του ως άνω νόμου.». 

Β. Κατά τα λοιπά ισχύει η αριθ. Δ. ΟΡΓ. Α 1036960 ΕΞ 
2017/10-03-2017 (Β' 968 και 1238) απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2017 

Ο Διοικητής Ανεξάρτητης Αρχής 

Δημοσίων Εσόδων 

ΓΕΩΡΓΙΟΣ ΠΙΤΣΙΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2681/31.07.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























